Vil du gøre en forskel? Sådan spørger Aalborg Universitetshospital i en ny kampagne, der skal få flere til at stille op som forsøgspersoner. Og der mangler i høj grad forsøgspersoner. På fem år har forskerne i Danmark mistet 6000 personer, der ellers har stillet sig til rådighed for forskningen. - Vi skal bruge mange flere år på at udvikle behandlingen, hvis vi ikke snart får flere forsøgspersoner til forskningen, siger Lars Hvilsted Rasmussen, der er forskningschef på Aalborg Universitetshospital. Èn af dem som allerede har meldt sig er pensionist Hans Peter Jensen, der i forvejen kæmper med diabetes og hjertekar-problemer. - Jeg har været rigtig dyr for samfundet med alle mine operationer, så hvis jeg kan hjælpe lidt, vil jeg bare være glad. Jeg synes også, det er vores pligt at hjælpe, når vi kan. Kampagnen, 'Vil du gøre en forskel?, løber over de næste fire måneder - og vil blandt andet kunne ses ved busstoppesteder - og i de nordjyske busser.

Opsummering:
Aalborg Universitetshospital mangler forsøgspersoner til at udvikle forskningen.